stanford-oval/wikipedia huggingface dataset:
Pikku-Kraaseli (Oulunsalo)

Pikku-Kraaseli
| --- | --- |
Sijainti:  65°01′30″N, 025°16′51″E, Oulu Pohjois-Pohjanmaa Suomi
Pinta-ala:  0,015 km²
muokkaa - muokkaa wikitekstiä - muokkaa Wikidataa
Pikku-Kraaseli on saari Perämerellä Oulun kaupungissa. Saari sijaitsee Kraaselin ja Parmiinien pohjoispuolella vajaan viiden kilometrin päässä Oulunsalon Varjakan venesataman luoteispuolella. Saaren pinta-ala on noin 1,5 hehtaaria. Oulun satamaan johtava 10 metrin syvyinen laivaväylä on linjattu saaren pohjoispuolitse.
Saari on karu ja sen rannat ovat kivikkoiset, ja sitä lännen ja idän–koillisen suunnalla ympäröivät vesialueet ovat karikkoisia. Saaren rannat ovat avoimia ja niillä kasvaa luhtakastikkamaista harvaa niittyä. Saaren keskiosissa kasvaa koivikkoa, ja metsäaluetta reunustaa kiiltopajun ja harmaalepän vyöhyke. Saaren puusto on harvaa, ja sen hallitsevimmat maisemaelementit ovat kesäasumukset. Rantautumismahdollisuudet ovat karikkojen vuoksi huonot muualta kuin etelän suunnalta.
Saarella esiintyy tavallisia karujen kivikkoisten merenrantojen kasveja, kuten pohjanlahdenlauhaa, merirannikkia sekä
meri- ja suolavihvilää, meriratamoa, merihanhikkia ja suomyrttiä. Metsissä puolestaan tavanomaiset kasvit ovat lehtovirmajuuri, mesiangervo, puna-ailakki, lillukka, karhunputki sekä koiranputki.
Mongolia kesäolympialaisissa 2008

Mongolia osallistui Pekingin kesäolympialaisiin 2008 29-henkisellä joukkueella seitsemässä eri lajimuodossa. Näissä olympialaisissa Mongolia menestyi paremmin kuin koskaan ennen: maa voitti kaksi kulta- ja kaksi hopeamitalia.
Mitalistit

Judoka Naidangiin Tüvshinbajar oli kaikkien aikojen ensimmäinen mongolialainen, joka voitti olympiakultaa. Pistooliampuja Gundegmaa Otryad oli ensimmäinen, joka voitti Mongolialle hopeaa sitten vuoden 1980 Moskovan olympialaisten. Pürevdorjiin Serdamba oli ensimmäinen mongolialainen, joka voitti hopeaa nyrkkeilyssä. Enkhbatyn Badar-Uugan voitti nyrkkeilyssä kultaa tuoden samalla Mongolialle historiansa ensimmäisen kultamitalin nyrkkeilyssä. Samalla kultamitali oli toinen Mongolian koskaan saama kultamitali olympialaisista.
Ammunta

Mongoliaa edusti kolme naista, kaksi pistooli- ja yksi kiväärilajeissa. He saavuttivat kuudella suorituksella kaksi finaalipaikkaa ja yhden hopean.
| Urheilija | Laji | Peruskilpailu> Tulos | Peruskilpailu> Sijoitus | Finaali> Tulos | Finaali> Yhteistulos | Sijoitus |
| --- | --- | --- | --- | --- | --- | --- |
| Gundegmaa Otryad | 10 m ilmapistooli | 382 | 12. | Karsiutui | Karsiutui | 12. |
| Gundegmaa Otryad | 25 m urheilupistooli | 590 sOE | 1. | 202,2 | 792,2 |  |
| Munkzul Tsogbadrah | 10 m ilmapistooli | 387 | 3. | 92,6 | 479,6 | 8. |
| Munkzul Tsogbadrah | 25 m urheilupistooli | 581 | 12. | Karsiutui | Karsiutui | 12. |
| Batkhuyag Zorigt | 10 m ilmakivääri | 394 | 22. | Karsiutui | Karsiutui | 22. |
| Batkhuyag Zorigt | 50 m pienoiskivääri,asennot | 570 | 33. | Karsiutui | Karsiutui | 33. |
Polyyppi

Polyyppi voi viitata seuraaviin:
Polyyppi, polttiaiseläimen yleensä pohjaan kiinnittynyt elämänvaihe
Polyyppieläimet eli hydropolyypit, yksi polttiaiseläinten luokista
Polyyppi (lääketieteessä), limakalvolta nouseva epänormaali muodostuma.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Polyyppi”, voi hakea sivunnimihaulla, laajalla sivunnimihaulla tai tekstihaulla.
Pikkumirrinkita

| Pikkumirrinkita |
| --- | --- |

Tieteellinen luokittelu
Kunta::  Kasvit Plantae
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Kladi::  Asteridit
Lahko::  Lamiales
Heimo::  Ratamokasvit Plantaginaceae
Tribus::  Antirrhineae
Suku::  Mirrinkidat Misopates
Laji::  orontium
Kaksiosainen nimi
 Misopates orontium  (L.) Raf. 
Synonyymit
 Antirrhinum orontium L. (kantanimi) 
Katso myös
   Pikkumirrinkita Commonsissa 
Infobox OKNimi-testi OK: 
Pikkumirrinkita eli pikkuleijonankita (Misopates orontium) on yksivuotinen pieni ratamokasvilaji. Se kasvaa 5–30 senttimetriä korkeaksi. Lehdet ovat suikeat ja kahdesta neljään cm pitkät. Kukat kasvavat yksittäin lehtihangoissa lyhyissä perissä. Kukan teriö on vaaleanpunainen, 10–15 millimetriä leveä. Se muistuttaa pientä leijonankitaa.
Pikkumirrinkita esiintyy Euroopassa, Afrikassa, Länsi-Aasiassa ja Intiassa. Suomessa se on harvinainen ja satunnainen uustulokas liikennepaikoilla.
Aiheesta muualla

Suomen Lajitietokeskus: Pikkumirrinkita – Misopates orontium
Pitkälampi (Kouvola, Rasi)

| Pitkälampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Valkeala)
Koordinaatit:  60°59′58″N, 27°00′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  oja Likolampeen 
Järvinumero:  14.184.1.009
Mittaustietoja
Pinnankorkeus:  77,7 m  
Pituus:  190 m  
Leveys:  60 m  
Rantaviiva:  0,394 km  
Pinta-ala:  0,587 ha  
Saaria:  ei saaria 
 fiPitkälampi 
Pitkälampi  on Kymenlaaksossa Kouvolan Valkealassa, Rasilla sijaitseva lampi.
Maantietoa

Lammen pinta-ala on 0,6 hehtaaria, se on 200 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Lammen vedenpinnan korkeus on 77,7 metriä mpy.
Ponce de León (1895)

| Ponce de León |
| --- | --- |

Aluksen vaiheet
Rakentaja:  Clydebank, Skotlanti
Laskettu vesille:  syyskuu 1895
Tekniset tiedot
Uppouma:  200 t
Pituus:  41,40 m
Leveys:  5,80 m
Syväys:  1,83 m
Koneteho:  230 ihp
Nopeus:  12 solmua
Miehistöä:  38
Aseistus
Aseistus:  2 × QF 57 mm/43 -tykkiä 2 × konekivääriä
Ponce de León oli Espanjan laivaston vuonna 1895 vesillelaskettu teräsrunkoinen Diego Velasques -luokan tykkivene, joka oli suunniteltu palvelemaan Kuubassa.
Valmistus

Alus tilattiin Clydebankiltä Skotlannista. Alus laskettiin vesille syyskuussa 1895 ja valmistui seuraavana vuonna.
Palvelus

Palvelukseenoton jälkeen alus siirrettiin Puerto Ricoon päällikkönään luutnantti J. Cristelli. Espanjan-Yhdysvaltain sodassa alus kävi joitakin tuloksettomia tulitaisteluita saartavia Yhdysvaltain laivaston aluksien kanssa. Sodan jälkeen alus lähti 1899  manner-Espanjaan, missä se modernisoitiin. Lokakuussa 1916 törmäsi purjelaiva San Josen kanssa Guadalqivirin suulla lähellä Chempionaa matkalla Huelvasta Cádiziin. Törmäyksen seurauksena alus upposi ilman henkilövahinkoja.
Mongol

| Mongol |
| --- | --- |
 Elokuvan juliste
Ohjaaja:  Sergei Bodrov
Käsikirjoittaja:   Arif Aliyev  Sergei Bodrov 
Tuottaja:   Sergei Selyanov  Sergei Bodrov  Anton Melnik 
Säveltäjä:  Tuomas Kantelinen
Kuvaaja:   Sergey Trofimov  Rogier Stoffers 
Leikkaaja:   Valdís Óskarsdóttir  Zach Staenberg 
Pukusuunnittelija:  Emi Wada
Pääosat:   Tadanobu Asano  Sun Honglei  Khulan Chuluun  Odnyam Odsuren 
Valmistustiedot
Valmistusmaa:   Saksa  Kazakstan  Venäjä  Mongolia 
Tuotantoyhtiö:  Picturehouse
Levittäjä:  Picturehouse
Ensi-ilta:  Venäjä 20. syyskuuta 2007
Kesto:  125 min
Alkuperäiskieli:  mongolia, mandariinikiina
Budjetti:  20 000 000 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Mongol (ven. Монгол) on venäläisen Sergei Bodrovin ohjaama historiallinen sotaelokuva nuoren Tšingis-kaanin elämästä vuodelta 2007. Alun perin siitä suunniteltiin elokuvatrilogian ensimmäistä osaa. Elokuvan maailmanensi-ilta oli 31. heinäkuuta 2007.
Elokuva on monikansallinen yhteistyöproduktio, jossa mukana on tuotantoyhtiöitä Saksasta, Kazakstanista, Mongoliasta ja Venäjältä. Elokuva kuvattiin pääasiassa Kiinan Sisä-Mongoliassa ja Kazakstanissa. Kuvaukset alkoivat syyskuussa 2005 ja saatiin päätökseen marraskuussa 2006.
Elokuva oli ehdolla vuoden 2007 Oscar-gaalassa parhaaksi ulkomaiseksi elokuvaksi.
Juoni

Eeppinen elokuva kertoo kuinka nuoresta Tšingis-kaanista tulee kaikkien mongolien hallitsija. Nuorena hän kokee monia vastoinkäymisiä, nälkää, nöyryytyksiä ja jopa orjuutta. Ajan saatossa hän kuitenkin rakastettunsa Börten avulla selviytyy nuoruutensa vaikeista ajoista ja kukistaa kilpailevat mongolijohtajat.
Suunnitellun elokuvatrilogian myöhemmissä osissa on tarkoitus käsitellä kaanin myöhempiä vaiheita maailmanvalloittajana.
Rooleissa

| 0 | 1 | 2 |
| --- | --- | --- |
|  Tadanobu Asano  | … |  Tšingis-kaani   |
|  Sun Honglei  | … |  Jamukha   |
|  Khulan Chuluun  | … |  Börte   |
|  Sun Ben Hon  | … |  Buddhalaismunkki   |
|  Ba Sen  | … |  Esugei   |
|  Sai Xing Ga  | … |  Chiledu   |
|  Aliya  | … |  Oelun   |
|  Amadu Mamadakov  | … |  Targutai   |
|  He Qi  | … |  Dai-Sechen   |
|  Bao Di  | … |  Todoen   |
|  Odnyam Odsuren  | … |  Tšingis-kaani lapsena   |
|  Bayertsetseg Erdenebat  | … |  Börte lapsena   |
|  Amarbold Tuvshinbayar  | … |  Jamukha lapsena   |
|  You Er  | … |  Sorgan-Shira   |
|  Zhang Jiong  | … |  Tanguuttivaruskunnan päällikkö   |
Palkinnot

Golden Eagle
Paras puvustus – Karin Lohr, SFK
Paras äänisuunnittelu – Stephan Konken
Ehdokkuudet

Oscar-palkintoehdokkaana kategoriassa "Paras vieraskielinen elokuva" Kazakstanin ehdokkaana vuonna 2007.
Nika Awards -palkintoehdokkaana
Paras elokuva; paras ohjaaja – Sergei Bodrov
Paras kuvaaja – Sergey Trofimov, R.G.C., Rogier Stoffers, NSC
Paras tuotantosuunnittelu – Dashi Namdakov
Paras puvustus – Karin Lohr, SFK
Paras ääni – Stephan Konken
Asian Film Awards -palkintoehdokkaana
Paras sivurooli – Sun Honglei
Michel Ney

Michel Ney.
Michel Ney (10. tammikuuta 1769 Saarlouis – 7. joulukuuta 1815 Pariisi) oli ranskalainen marsalkka, joka osallistui Ranskan suureen vallankumoukseen sekä Napoleonin sotiin. Ney oli yksi Napoleonin kuuluisimmista marsalkoista. Napoleon nimitti Neyn vuonna 1808 Elchingenin herttuaksi ja vuonna 1812 Moskovan ruhtinaaksi. Nämä arvonimet Ney sai voittamistaan merkittävistä taisteluista.
Sotilasuran alku ja vallankumoussodat

Ney oli alun perin paikallisen lakimiehen oppipoikana, mutta karkasi vuonna 1788 liittyäkseen husaarirykmenttiin. Hänen tilaisuutensa tarjoutui vallankumoussodissa, joissa hän taisteli Valmyn ja Jemappesin ensimmäisistä taisteluista vuonna 1792 aina ensimmäisen tasavallan viimeiseen taisteluun Hohenlindenissä vuonna 1800. Ney osoittautui taistelukentillä rohkeaksi, ja alkoi yletä sotilasurallaan. Hohenlindenissä Ney taisteli jo divisioonan kenraalin arvoisena.
Keisarikunnan palveluksessa

Vuotta ennen tuota taistelua Napoleon, jonka alaisuudessa Ney ei ollut koskaan palvellut, oli noussut Ranskan valtiaaksi. Toukokuussa 1801 Ney kutsuttiin esiteltäväksi ensimmäiselle konsulille Tuileries’n palatsiin. Napoleonin puoliso Joséphine de Beauharnais otti Neyn hyvin vastaan ja löysi hänelle vaimon, Aglaé Auguién, joka oli yksi Joséphinen hovineidoista ja korkean virkamiehen tytär. Heidät vihittiin Versailles'n lähellä sijaitsevan Auguién linnan kappelissa. Vaikutusvaltaisten uusien suhteidensa ansiosta Neystä tuli 33-vuotiaana osa konsulaatin sosiaalista ja sotilaallista lähipiiriä.
Kun rauha Englannin kanssa kariutui ja Napoleon oli kokoamassa armeijaa Kanaalin rannikolla, Ney pyysi päästä palvelukseenja sai VI armeijakunnan komentoonsa. Vuoden 1804 alussa, kun poliisi paljasti emigranttirojalistien juonen Napoleonin sieppaamiseksi tai murhaamiseksi ja Bourbonien palauttamiseksi valtaistuimelle, Neyn ystävää, kenraali Moreauta epäiltiin osalliseksi juoneen, ja hän joutui muiden väitettyjen salaliittolaisten kanssa julkiseen oikeudenkäyntiin. Napoleon muutti Moreaun kahden vuoden tuomion karkotukseksi. Toukokuun 19. päivänä 1804, päivä sen jälkeen, kun Napoleon oli julistautunut Ranskan perinnölliseksi keisariksi, hän elvytti entisaikojen sotilasarvot, ja 14 kenraalia, Ney mukaan lukien, nimitettiin keisarikunnan marsalkoiksi.
Sotatantereella Ney saavutti ensimmäisen voittonsa Elchingenissä lokakuussa 1805, minkä vuoksi hänet nimitettiin Elchingenin herttuaksi vuonna 1808. Vajaat kaksi kuukautta myöhemmin Napoleon kukisti miesvahvuudeltaan suuremman venäläis-itävaltalaisen armeijan Austerlitzin taistelussa. Ney osallistui aktiivisesti Preussin kukistamiseen Jenan taistelussa vuonna 1806 ja venäläisten kukistamiseen Eylaussa ja Friedlandissa vuonna 1807. Kun hänet lähetettiin Espanjaan vuonna 1808, Neyn henkilökohtaisen urheuden maine säilyi ennallaan, mutta samalla hän tuli tunnetuksi herkkähipiäisenä ja temperamenttisena komentajana, jota yleisesikunnan oli vaikea sovittaa omiin taktisiin suunnitelmiinsa. Neyn impulsiivisuus lähenteli toisinaan niskoittelua, mikäli käskyt eivät tulleet suoraan keisarilta itseltään. Koska Napoleon johti Espanjan operaatioita etäältä, Ney riiteli kaikkien esimiestensä kanssa, ja alkuvuodesta 1811 hänet lähetettiin kotiin.
Napoleonin vuoden 1812 Venäjän sotaretki palautti Neyn entisen aseman. Borodinon taistelun jälkeisenä aamuna Napoleon teki Neystä Moskovan ruhtinaan. Grande Arméen joutuessa perääntymään Moskovasta Ney komensi jälkijoukkoa, jossa hän oli jatkuvasti alttiina venäläisten tykistötulelle ja lukuisille kasakkahyökkäyksille. "Hän on rohkeimmista rohkeimpia", Napoleon sanoi, kun Ney, jota oli viikkojen ajan pidetty kadonneena, lopulta liittyi jäätyneen ja kutistuneen Grande Arméen pääjoukkoon.
Napoleon luopuu vallasta

Vuoden 1813 Euroopan sotaretkien aikana Ney joutui taistelemaan entisiä ystäviään vastaan. Moreau oli palannut maanpaosta Yhdysvalloista tsaari Aleksanteri I:n sotilasneuvonantajaksi. Ranskalainen tykinkuula tappoi hänet Dresdenin ulkopuolella. Leipzigissa Ney haavoittui ja hänet oli lähetettävä kotiin. Lyödyt armeijat taistelivat tiensä takaisin Saksan halki Ranskaan, jossa Napoleon aloitti uuden sotaretken sivuuttaen kaikki pyynnöt rauhasta. Itä-Ranskassa komentajana toiminut Ney järjesti partisaanisodan, jonka hän oli oppinut vallankumoussodissa.
Napoleon keskitti jäljellä olevat joukkonsa Fontainebleaussa taistellakseen liittoutuneita vastaan Pariisissa, mutta Ney kertoi itsensä sekä muiden marsalkkojen puolesta, että armeija ei marssisi. "Armeija tottelee minua", Napoleon sanoi. Ney vastasi "Sire, armeija tottelee kenraalejaan." Napoleon joutui luopumaan vallasta. Ney sen sijaan säilytti sotilasarvonsa ja arvonimensä ja vannoi uskollisuudenvalan Bourbonien kuningassuvulle.
Satapäiväinen keisarikunta

Napoleonin luovuttua vallasta Ney siirtyi kuningas Ludvig XVIII:n palvelukseen. Maaliskuun 1. päivänä 1815 Napoleon palasikin Elbalta jälleen Ranskaan. Ney, joka oli määrätty ottamaan komentoonsa Besançonin alue, sanoi kuninkaalle, että "tuo mies ansaitsee tulla takaisin Pariisiin rautahäkissä".
Ney huomasi kuitenkin, että hänen sotilaspiirinsä väestö suhtautui Bourboneihin erittäin vihamielisesti. Saatuaan viestejä Napoleonilta hän ilmoittikin päätöksestään liittyä keisarin puolelle, ja hänen sotilaansa ja kansa hurrasivat hänelle riemuiten. Kuningas pakeni Pariisista, ja Napoleon palasi Tuileriesiin. Ney vietti tuon ajan enimmäkseen tyytymättömänä eläkkeellä maaseututilallaan. Hän näki Napoleonia vain vähän, kunnes kolme päivää ennen Waterloon taistelua Ney kutsuttiin palvelukseen. Hänet määrättiin johtamaan vasenta siipeä englantilaisia vastaan. Napoleon puolestaan johti oikeaa siipeä preussilaisia vastaan, jotka hän kukisti Lignyssä. Neyn toiminta Waterloon taisteluissa on edelleen kiistanalainen. Hän komensi taistelussa ratsuväkeä, joka teki tuhoon tuomitun hyökkäyksen lordi Uxbridgen skottijalkaväkeä vastaan. Lisäksi Ney toimi "vanhan kaartin" päällikkönä.
Oikeudenkäynti ja kuolema

Bourbonien toisen paluun jälkeen Ney yritti paeta maasta, mutta hänet tunnistettiin ja pidätettiin syrjäisessä kolkassa Lounais-Ranskassa. Hän joutui ensin sotaoikeuteen, mutta kieltäytyi tunnustamasta sen toimivaltaa ja vaati oikeutta tulla korkeamman oikeusasteen tuomitsemaksi. Kuten hän oli odottanutkin, hänet tuomittiin kuolemaan yhdessä Ranskan historian kiistanalaisimmista oikeudenkäynneistä. Teloitusryhmä ampui Neyn 7. joulukuuta 1815 Luxemburgin puutarhassa. Tarinoiden mukaan Ney antoi itse teloitusryhmälle käskyn ampua.
Michel Ney on haudattu Pariisin Père Lachaisen hautausmaalle.
Pitty

| Pitty |
| --- | --- |
 Pitty vuonna 2006.
Henkilötiedot
Syntynyt: 7. lokakuuta 1977 (ikä 47) Salvador, Bahia, Brasilia
Muusikko
Taiteilijanimi:  Pitty 
Laulukielet:  portugali
Aktiivisena:  1995–
Tyylilajit:  alternative rock, hard rock, alternative metal
Soittimet:  laulu, kitara, piano, rummut, koskettimet
Levy-yhtiöt:  Deckdisc
 Nimikirjoitus
Aiheesta muualla
www.pitty.com.br
  [ Muokkaa Wikidatassa ] [ ohje ]  
Priscilla Novais Leone (s. 7. lokakuuta 1977 Salvador, Bahia, Brasilia), taiteilijanimeltään Pitty, on brasilialainen hard rock -laulaja.
Diskografia > Albumit

Admirável Chip Novo (2003)
Anacrônico (2005)
{Des}Concerto Ao Vivo (2007) (live-albumi)
Chiaroscuro  (2009)
Diskografia > Singlet

Máscara (2003)
Admirável Chip Novo (2003)
Teto de Vidro (2004)
Equalize (2004)
Semana Que Vem (2004)
I Wanna Be (2005) (vain Internetissä)
Anacrônico (2005)
Memórias (2006)
Déjà Vu (2006)
Na Sua Estante (2006)
Pulsos (2007)
Me adora (2009)
Yhtye

Pitty – laulu
Martin – kitara
Joe – basso
Duda – rummut
Aiheesta muualla

Wikimedia Commonsissa on kuvia tai muita tiedostoja aiheesta .
Pittyn viralliset Internet-sivut (portugaliksi tai englanniksi)
Pitty Myspacessa (englanniksi)
Politeia

Politeia (m.kreik. Πολιτεία tai Πολίτευμα, politeuma) on käsite, joka viittaa jonkun ryhmän poliittiseen organisoitumiseen. Sitä käytetään usein viitattaessa löyhästi organisoituun yhteisöön, kuten heimoon tai yhteiskuntaan, mutta se voi tarkoittaa periaatteessa mitä tahansa poliittista ryhmää.
Aristoteles käytti termiä teoksessaan Politiikka nimenä hallintomallille, jossa enemmistö hallitsee kaikkien hyväksi. Näin se oli parannettu versio demokratiasta, jossa enemmistö hallitsi vain enemmistön hyväksi. Näin hän katsoi politeian olevan ideaali hallitusmuoto, joka oli eräänlainen demokratian ja aristokratian "parhaimpien" puolien yhdistelmä.
Politico

Politico voi tarkoittaa seuraavia:
Politico, Euroopassa ilmestyvä sanomalehti
Politico, Yhdysvalloissa ilmestyvä sanomalehti
Politico, Mexican Institute of Soundin albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Politico”, voi hakea sivunnimihaulla, laajalla sivunnimihaulla tai tekstihaulla.
Pikku Kekäleenjärvi

| Pikku Kekäleenjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°51′43″N, 24°52′43″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Kekälejärveen 
Järvinumero:  35.723.1.047
Mittaustietoja
Pinnankorkeus:  148,2 m  
Rantaviiva:  0,498 km  
Pinta-ala:  1,677 ha  
Saaria:  ei saaria 
 fiPikku Kekäleenjärvi 
Pikku Kekäleenjärvi , joka voidaan kirjoittaa myös Pikku-Kekälejärvi , on Keski-Suomessa Jämsässä Hallinmäen kulmakunnalla sijaitseva lampi.
Maantietoa

Lammen pinta-ala on 1,7 hehtaaria ja se on 200 metriä pitkä ja 100 metriä leveä. Se sijaitsee Hallasuon länsireunalla, mutta sen länsirannat on raivattu peltomaaksi. Lammella ei ole kartan mukaan saaria ja se on autio. Sen rantaviivan pituus on 500 metriä, josta yli puolet on peltoa ja loput suota. Lammelle ei tule tietä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Lammen vedenpinnan korkeus on 148,2 metriä mpy. Siihen on johdettu pellon kuivatusoja ja ympäröivältä suolta kuivatusoja. Sen laskuoja lähtee lammen koillisrannasta ja se toimii Hallasuon ojien johto-ojana Kekälejärven pohjoisosaan.
Pitkälampi (Kouvola, Kuisma, eteläinen)

| Pitkälampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°13′48″N, 26°50′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Pitkäänlampeen 
Järvinumero:  14.983.1.008
Mittaustietoja
Pinnankorkeus:  114,5 m  
Pituus:  520 m  
Leveys:  180 m  
Rantaviiva:  1,132 km  
Pinta-ala:  3,984 ha  
Saaria:  ei saaria 
 fiPitkälampi 
Pitkälampi  on Kymenlaaksossa Kouvolassa  Kuisman lähellä sijaitseva lampi. Sen pohjoispuolella sijaitsee toinen Pitkälampi.
Maantietoa

Lampi on 520 metriä pitkä, 180 metriä leveä, ja sen pinta-ala on 4,0 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Suuri Varpasenjärven valuma-alueeseen (14.983) se kuuluu. Lammen vedenpinnan korkeus on 114,5 metriä mpy.
Plastic Bertrand

| Plastic Bertrand |
| --- | --- |

Henkilötiedot
Koko nimi:  Roger Marie François Jouret
Syntynyt: 24. helmikuuta 1954 (ikä 70) Bryssel, Belgia
Muusikko
Taiteilijanimi:  Plastic Bertrand 
Laulukielet:  ranska
Aktiivisena:  1977–
Tyylilajit:  punk, uusi aalto
Soittimet:  rumpu 
Yhtyeet:  Hubble Bubble
Levy-yhtiöt:  Sire Records ja Attic 
Aiheesta muualla
Kotisivut
  [ Muokkaa Wikidatassa ] [ ohje ]  
Plastic Bertrand (syntyjään Roger Marie François Jouret, 24. helmikuuta 1954 Bryssel, Belgia) on belgialainen muusikko, joka tunnetaan kansainvälisestä hittikappaleestaan Ça plane pour moi.
Jouret aloitti musiikkiuransa kouluaikana yhtyeessä nimeltä Bisons, jossa soitti rumpuja. Hän perusti 1970-luvun puolivälin jälkeen punk-yhtye Hubble Bubblen. Yhtye ei ollut vielä suosittu, mutta tuottaja Lou Derijk huomasi Jouret'n.
Jouret ja Derijk loivat yhdessä satiirisen Plastic Bertrand -hahmon, joka sai nimensä punk-toimittaja ja -muusikko Bert Bertrandilta. Vuonna 1977 Plastic Bertrand julkaisi singlen Ça plane pour moi, josta tuli yksi kautta aikojen myydyimpiä belgialaisia singlejä. Se nousi myös toisena ranskalaisena singlenä yhdysvaltalaiseen Billboard Hot 100 -listaan. Plastic Bertrandin seuraavat albumit Je t'fais un plan ja L'album eivät olleet enää lähellekään yhtä menestyneitä ja ne edustivat enemmän uuden aaltoa, jossa oli myös reggae- ja synthpop-elementtejä.
Plastic Bertrand oli 1980-luvun alkupuolella mukana ABBAn musiikkiin perustuneessa musikaalissa Abracadabra, jossa olivat mukana myös ranskalainen Daniel Balavoine ja Anni-Frid Lyngstad ABBAsta. Vuonna 1987 Plastic Bertrand oli Luxemburgin edustaja euroviisuissa jääden toiseksi viimeiseksi kappaleellaan Amour amour. Kilpailu käytiin Bertrandin synnyinkaupungissa Brysselissä. Vuonna 1988 Bertrand teki new beat -tyylisuuntaa edustaneen albumin. Single Slave to the Beat on yksi tyylin myydyimmistä.
Plastic Bertrand ei ole julkaissut 1980-luvun jälkeen kuin kaksi albumia. Vuonna 2002 julkaistiin paluualbumi Ultra terrestre. Hän on myös 2000-luvulla esiintynyt muutamia kertoja eri televisio-ohjelmissa ja tehnyt joitakin keikkoja.
Aiheesta muualla

Plastic Bertrandin kotisivut (englanniksi) (ranskaksi)
Pohjanlehtijalkainen

| Pohjanlehtijalkainen |
| --- | --- |

Uhanalaisuusluokitus
 
 
Suomessa:
 Vaarantunut  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kidusjalkaiset Branchiopoda
Lahko::  Lehtijalkaiset Anostraca
Heimo::  Branchinectidae
Suku::  Branchinecta
Laji::  paludosa
Kaksiosainen nimi
 Branchinecta paludosa  (Müller, 1784) 
Katso myös
   Pohjanlehtijalkainen Wikispeciesissä   Pohjanlehtijalkainen Commonsissa 
Infobox OKNimi-testi OK: 
Pohjanlehtijalkainen (Branchinecta paludosa) on Suomen suurin lehtijalkaislaji. Laji on uhanalainen Suomessa ja luokiteltiin vaarantuneeksi lajiksi (VU) vuoden 2019 uhanalaisuusarviossa.